
CONTRACT DE GARANŢIE 
Prezentul CONTRACT DE GARANŢIE (prezenta "Garanţie") este încheiat ca un CONTRACT la data de [__________] între JUDEŢUL BISTRIŢA NĂSĂUD, un judeţ situat în România, care este organizat şi funcţionează în baza legislaţiei din România ("Garantul"), şi BANCA EUROPEANĂ PENTRU RECONSTRUCŢIE ŞI DEZVOLTARE ("BERD" sau "Banca").

ÎNTRUCÂT:

(A)
Printr-un contract de credit ("Contractul de Credit") încheiat la data de [   ] între BERD şi AQUABIS S.A. ("Societatea"), BERD a fost de acord să acorde Societăţii un credit („Creditul") în valoare totală de 33.000.000 RON (treizeci şi trei milioane RON), conform prevederilor şi condiţiilor stipulate în Contractul de Credit.

(B)
În temeiul Secţiunii 4.01 (2) din Contractul de Credit, este o condiţie a efectuării tragerilor din Credit ca Garantul să fi căzut de acord să garanteze obligaţiile Societăţii cu privire la Credit în termeni şi condiţii satisfăcătoare pentru BERD şi să îşi asume celelalte obligaţii stipulate în prezentul Acord.
(C)
Garantul deţine 31.647 de acţiuni reprezentând 88,28 % din capitalul social emis al Societăţii.

(D) În considerarea încheierii Contractului de Credit de către BERD, precum şi pentru un beneficiu bun si importante pe care Garantul confirmă că il are, şi fiind de acord cu privire la efectuarea tragerilor din Credit, Garantul a fost de acord să garanteze obligaţiile Societăţii prevăzute de Contractul de Credit.

(E) Acordarea prezentei Garanţii este în beneficiul Garantului.

(F) Intenţia părţilor este ca prezenta Garanţie să producă efectele unui contract chiar dacă una dintre părţi l-ar încheia sub semnătură privată.

PRIN URMARE, LA MOMENTUL DE FAŢĂ, PREZENTUL CONTRACT STĂ MĂRTURIE LA, şi Garantul a convenit după cum urmează:

ARTICOLUL I -
INTERPRETARE
Secţiunea 1.01.  Definiţii
(a)
În prezenta Garanţie, cu excepţia cazului când reiese altfel din context sau a cazului când sunt definiţi altfel în prezenta Garanţie, termenii definiţi în Contractul de Credit vor avea acelaşi înţeles şi în prezenta Garanţie.
(b)
Garantului i-a fost furnizată şi confirmă astfel primirea unei copii a Contractului de Credit.
Secţiunea 1.02.  Interpretare
(a)
În prezenta Garanţie, orice referire la un anumit Articol sau Secţiune va fi interpretată ca o referire la respectivul Articol sau Secţiune din prezenta Garanţie.

(b)
În prezenta Garanţie, orice referire (i) la o modificare sau la un contract modificat include adăugarea, modificarea, cesiunea, novaţia, reconfirmarea sau re-adoptarea, şi (ii) la un contract va fi interpretată ca o referire la respectivul contract, aşa cum acesta poate fi amendat la un moment dat.

(c)
În prezenta Garanţie, titlurile şi Cuprinsul sunt inserate numai pentru a uşura referinţa  şi nu vor afecta interpretarea prezentei Garanţii.

(d)
În prezenta Garanţie, orice referire la o „persoană” include orice persoană fizică sau juridică, firmă, societate comercială, corporaţie, guvern, stat sau agenţie a unui stat sau orice asociaţie, trust sau parteneriat (indiferent dacă are sau nu personalitate juridică) sau două sau mai multe dintre cele menţionate anterior şi referirile la o „persoană” include succesorii săi în drepturi, precum şi cesionarii săi legali. 

(e)
În prezenta Garanţie, referirile la prezenta Garanţie vor include şi despăgubirile prevăzute de Secţiunea 2.01(c).

(f) În prezenta Garanţie, referirile la răspundere vor include orice răspundere efectivă sau contingentă, prezentă sau viitoare.

Secţiunea 1.03  Termeni Ne-englezeşti
În prezenta Garanţie, când este în legătură cu o entitate românească, o referire la:

(a)
Sarcină, garanţie sau garanţie reală include ipotecă mobiliară, ipotecă imobiliară, gaj, altă garanţie reală, garanţie reala mobiliară, garanţie financiară, garanţie personală (inclusiv cauţiune reală), cesiune pentru cauza de garanţie, servitute, sarcină, uz, uzufruct, privilegiu, drept de preferinţă, drept de retenţie, drept de prim refuz, opţiune;

(b)
lichidare, dizolvare, descărcare de datorii, reorganizare, faliment sau insolvenţă include insolvenţă, reorganizare judiciară, faliment, lichidare, mandat ad-hoc, concordat preventiv şi dizolvare.
ARTICOLUL II – GARANŢIE ŞI DESPĂGUBIRI
Secţiunea 2.01.  Garanţie şi Despăgubiri
În mod irevocabil şi necondiţionat, Garantul:

(a) garantează faţă de BERD îndeplinirea la timp de către Societate a tuturor obligaţiilor sale rezultand din Contractul de Credit;

(b) se angajează faţă de BERD ca în orice situaţie în care Societatea nu achită orice sumă atunci când este scadentă în baza sau în legătură cu Contractul de Credit, Garantul va achita imediat respectiva sumă la cerere ca şi când ar fi debitorul principal şi nu doar un simplu garant; şi
(c) convine cu BERD ca dacă din orice motiv, orice obligaţie garantată de acesta este sau devine imposibil de executat, nevalabilă, lipsită de efecte juridice, nulă, sau ilegală sau devine în alt fel irecuperabilă în baza unei garanţii, Garantul va despăgubi BERD imediat, la cerere, ca obligaţie independentă şi primară, pentru orice cost, pierdere sau prejudiciu suportat ca urmare a neachitării de către Societate a oricărei sume care în lipsa acestui caracter neexecutoriu, a nevalabilităţii, a lipsirii de efect juridice, a nulităţii, a ilegalităţii sau a imposibilităţii de recuperare, ar fi fost plătibilă de acesta conform Contractului de Credit la data la care ar fi fost scadentă. Suma plătibilă de către Garant în cadrul acestei despăgubiri nu va depăşi suma pe care acesta ar fi trebuit să o achite conform acestei Secţiuni 2.01 dacă suma pretinsă ar fi fost recuperabilă în baza unei garanţii.

ARTICOLUL III – PROTECŢII ALE CREDITORULUI
Secţiunea 3.01.  Continuitatea Garanţiei

Garantul confirmă şi este de acord cu faptul că această Garanţie este şi va fi în orice moment o garanţie continuă şi se va extinde asupra ultimului sold datorat în orice moment către BERD de către Societate în baza sau în legătură cu Contractul de Credit şi cu orice tranzacţii prevăzute de acesta indiferent de orice plată intermediară, executare sau liberare integrală sau parţială.

Secţiunea 3.02.  Renunţarea la Apărări

Garantul confirmă şi este de acord cu faptul că niciuna dintre obligaţiile sau răspunderile sale din cadrul acestei Garanţii nu va fi afectată de niciun act, omisiune, fapt sau lucru care, în lipsa acestei Secţiuni 3.02, ar reduce, anula sau prejudicia oricare dintre obligaţiile sale în baza acestei Garanţii (fără limitare şi indiferent dacă Garantul sau BERD cunoaştea sau nu acest lucru) inclusiv:

(a) orice încetare, liberare, compromis, amendament, modificare, novaţie, completare, înţelegere, schimbare, substituire, reînnoire a oricărui drept sau remediu în baza, extindere sau reconfirmare (indiferent cât de substanţială şi indiferent dacă este sau nu mai oneroasă) sau înlocuire a Contractului de Credit sau a oricărui alt document sau garanţii inclusiv, fără limitare la, orice modificare a scopului, orice extindere a sau orice majorare a oricărei facilităţi sau adăugare a oricărei noi facilităţi conform Contractului de Credit sau altui document sau garanţii;

(b) orice act sau omisiune din partea BERD sau a oricărei alte persoane în preluarea, perfectarea, reînnoirea, eliberarea sau punerea în executare a oricărei garanţii sau despăgubiri de la sau împotriva Societăţii sau oricărei alte persoane sau orice neprezentare sau nerespectare a oricărei formalităţi sau a oricărei alte cerinţe cu privire la orice instrument sau orice ne-realizare a valorii integrale a oricărei garanţii;

(c) orice termen, amânare, absolvire, renunţare, aprobare sau concesie acordată sau convenită a fi acordată, sau înţelegere cu Societatea sau cu orice altă persoană conform Contractului de Credit;

(d) orice situaţie de insolvenţă, faliment, lichidare, administrare, descărcare de datorii, restructurare, incapacitate de plată, lipsă a capacităţii sau a personalităţii juridice (inclusiv, fără limitare, orice schimbare cu privire la structura, statutul, funcţia, controlul, proprietatea sau denumirea), dizolvare, reorganizare sau modificare a formei juridice a Societăţii sau oricărei persoane, sau orice limitare, incapacitate sau descărcare de drepturi a Societăţii sau oricărei alte persoane prin lege;

(e) orice nulitate, ilegalitate, imposibilitate de punere în executare, neregulă a, sau orice defect, orice prevedere a Contractului de Credit sau a altei garanţii sau a oricărei alte obligaţii efective sau implicite ale Societăţii sau a oricărei persoane conform sau în legătură cu Contractul de Credit sau orice altă garanţie;

(f) orice pretenţie formulată împotriva sau punere în executare a unei plăţi de la Societate sau de la orice altă persoană; 

(g) descărcarea de datorii a oricărui debitor sau co-garant sau oricărei alte persoane conform termenilor oricărei înţelegeri sau convenţii cu orice creditor al Societăţii; 

(h) orice cesiune intenţionată sau efectivă a acestei Garanţii sau a Contractului de Credit din partea BERD către orice persoană; sau
(i) orice act, eveniment sau omisiune care în lipsa acestei Secţiunii 3.02 ar putea avea ca urmare descărcarea de, împiedicarea executării sau afectarea în alt mod a oricăreia din obligaţiile Garantului conţinute în prezenta Garanţie sau a oricărora dintre drepturile, puterile sau remediile conferite Băncii prin prezenta Garanţie sau prin lege.
Secţiunea 3.03.  Intenţia Garantului 

Fără a aduce atingere naturii generale a Secţiunii 3.02, Garantul confirmă în mod expres că intenţionează ca această Garanţie să se extindă periodic asupra oricărei modificări, măriri, extinderi sau adăugări (indiferent de cât de substanţiale sunt acestea) la sau a Contractului de Credit şi/sau oricărei facilităţi sau sume puse la dispoziţie conform Contractului de Credit în scopul sau în legătură cu oricare din următoarele: achiziţii de orice natură; majorarea capitalului de lucru; susţinerea distribuirilor către investitori; desfăşurarea de restructurări; refinanţarea facilităţilor existente; refinanţarea oricărei alte datorii; punerea de facilităţi la dispoziţia unor noi împrumutaţi; orice altă modificare sau extindere a scopurilor pentru care orice astfel de facilitate sau sumă poate fi pusă la dispoziţie din când în când; şi orice taxe, costuri şi/sau cheltuieli asociate cu oricare din cele de mai sus.
Secţiunea 3.04.  Recurs imediat.

BERD (sau orice mandatar sau agent acţionând în numele său), înainte de luarea măsurilor pentru punerea în executarea a oricărora dintre drepturile şi căile sale de atac conform prezentei Garanţii, nu va fi obligată să formuleze nicio cerere sau să caute să pună în executare orice drept sau garanţie împotriva Societăţii sau a oricărei alte persoane, în vederea obţinerii unei hotărâri în orice instanţă împotriva Societăţii sau a oricărei alte persoane sau să depună orice cerere în cadrul unei proceduri de faliment, lichidare sau alte proceduri asemănătoare aplicate Societăţii sau oricărei alte persoane. Garantul renunţă la orice drept pe care l-ar putea avea de a solicita în primul rând Băncii (sau oricărui mandatar sau agent acţionând în numele acesteia) să formuleze această cerere, punere în executare sau acţiune împotriva sa sau a oricărei alte persoane. Această renunţare se aplică indiferent de orice lege sau prevedere din Contractul de Credit care prevăd contrariul.
Secţiunea 3.05.  Nicio Garanţie – Amânarea Drepturilor Garantului.
(a) Garantul asigură BERD că nu a primit şi nu a beneficiat de nicio garanţie, alt drept sau beneficiu (fie prin compensaţie, pretenţii corelative, subrogare, despăgubire, dovadă a lichidării sau în alt mod şi fie din contribuţie sau în alt mod) de la sau împotriva Societăţii sau a oricărei alte persoane cu privire la orice răspundere, plată sau executare a obligaţiilor de către Garant în cadrul acestei Garanţii sau în alt mod în legătură cu prezenta Garanţie şi până când toate sumele care pot fi sau devin plătibile de către Societate conform sau în legătură cu Contractul de Credit nu au fost integral şi în mod irevocabil achitate şi cu excepţia cazului în care BERD indică altfel, Garantul este de acord că nu va exercita niciun drept pe care l-ar putea avea ca urmare a neexecutarii obligaţiilor sale conform prezentei Garanţii, pentru orice sumă plătibilă, sau pentru orice despăgubire reieşind din prezenta Garanţie:

(1)
care reprezintă o despăgubire acordată de către Societate;
(2)
de a pretinde orice contribuţie de la oricare alt garant al obligaţiilor Societăţii conform Contractului de Credit;
(3)
de a beneficia (în întregime sau parţial şi prin subrogare sau în alt mod) de orice drepturi ale Băncii conform Contractului de Credit sau de orice altă garanţie creată ca urmare a, sau în legătură cu, Contractul de Credit de către BERD;
(4)
de a introduce orice acţiune legală sau altă procedură în vederea emiterii unei hotărâri care să oblige Societatea să efectueze orice plată sau să execute orice obligaţie cu privire la care Garantului i-a fost furnizată o garanţie, un angajament sau o despăgubire conform Secţiunii 2.01;
(5)
de a efectua orice compensaţie împotriva Societăţii; şi/sau
(6)
de a pretinde sau de a dovedi calitatea de creditor a Societăţii în concurs cu BERD.

(b) Dacă Garantul primeşte orice beneficiu, plată sau distribuţie în legătură cu oricare dintre drepturile menţionate de Secţiunea 3.05(a) de mai sus („Drepturile”), Garantul declară că aceste Drepturi şi toate beneficiile, plăţile sau distribuţiile primite sau deţinute în orice moment cu privire la aceste Drepturi vor fi păstrate pentru ("on trust for", in limba Engleza) BERD de către Garant în vederea aplicării sau descărcării de datoriile Garantului faţă de BERD conform acestei Garanţii.

(c) Garantul este de acord cu faptul că toate Drepturile şi beneficiile, plăţile sau distribuţiile în legătură cu aceste Drepturi păstrate din când în când de către Garant pentru ("on trus fort", in limba Engleza) BERD ca urmare a sau conform Secţiunii 3.05(b) vor fi transferate, cesionate sau, după caz, plătite Băncii sau după cum BERD poate indica imediat după cererea BERD.
ARTICOLUL IV – PLĂŢI; LIBERAREA DE DATORIE; COSTURI
Secţiunea 4.01.  Dobânda

Garantul este de acord să plătească Băncii dobânda asupra tuturor sumelor solicitate în baza acestei Garanţii de la data cererii formulate de BERD în cadrul acestei Garanţii până la data plăţii efective (înainte cât şi după emiterea unei hotărâri judecătoreşti). Dobânzii i se va aplica rata dobânzii aplicabile sumelor care nu au fost rambursate la scadenţă conform Contractului de Credit şi va fi calculată potrivit Secţiunii 3.06 (Dobânda Penalizatoare) din Contractul de Credit. Cuantumul dobânzii plătibile în cazul oricăror asemenea sume pentru orice perioadă conform prezentei Secţiuni se reduce cu cuantumul oricărei dobânzi plătite în alt mod de Societate pentru respectivele sume conform termenilor Contractului de Credit pentru aceeaşi perioadă.

Secţiunea 4.02.  Conturi Tranzitorii

Până la momentul achitării integrale şi irevocabile a tuturor sumelor care pot fi sau devin plătibile de către Societate conform sau în legătură cu Contractul de Credit, BERD poate: (i) plasa şi păstra, atât timp cât BERD consideră prudent, orice sume de bani primite, recuperate sau realizate conform prezentei Garanţii sau în baza oricărei alte garanţii într-un cont tranzitoriu sau impersonal, pe durata aplicării acestora, fără ca BERD să aibă vreo obligaţie să le aplice integral sau parţial în scopul liberării oricăror sume de bani, obligaţii şi datorii care fac obiectul Garanţii, şi (ii) să se abţină de la aplicarea sau de la executarea silită a oricăror alte sume de bani, garanţii sau drepturi deţinute sau primite de BERD cu privire la respectivele sume, sau poate aplica şi executa silit orice sume de bani, garanţii sau drepturi deţinute sau primite de BERD cu privire la respectivele sume, garanţii sau drepturi, în modalitatea şi ordinea pe care o consideră corespunzătoare (fie împotriva respectivelor sume sau alt mod) şi Garantul nu va fi îndreptăţit să beneficieze de pe urma acestora.
Secţiunea 4.03.  Plăţi Insuficiente

Dacă în orice moment BERD primeşte mai puţin decât suma integrală scadentă şi exigibilă la acel moment, care îi este datorată conform prezentei Garanţii, BERD va avea dreptul să repartizeze şi să aplice suma primită în orice fel sau modalitate şi în astfel de scop sau scopuri potrivit prezentei Garanţii pe care BERD le stabileşte la alegerea sa exclusivă, fără a ţine seama de nicio instrucţiune pe care Garantul o poate da într-un sens contrar.

Secţiunea 4.04.  Conturi Noi
(a)
Dacă prezenta Garanţie încetează să mai fie continuă din orice motiv, atunci BERD poate deschide un nou cont sau noi conturi în numele Societăţii.

(b)
Chiar dacă BERD nu deschide un nou cont sau noi conturi potrivit punctului (a) de mai sus, totuşi se va considera că a deschis conturile respective la momentul la care prezenta Garanţie a încetat să fie continuă (prin încetare, cerere de plată sau alt mod) în legătură cu Societatea.

(c)
Începând cu momentul respectiv, toate plăţile făcute Băncii de către sau în numele Societăţii vor fi creditate sau tratate ca şi când ar fi fost creditate în noul cont sau în noile conturi şi nu vor determina reducerea cuantumului pentru care prezenta Garanţie este dată la momentul respectiv şi nici răspunderea Garantului conform prezentei Garanţii nu va fi micşorată sau afectată de nicio tranzacţie, încasare sau plată ulterioară în sau din orice astfel de conturi.

Secţiunea 4.05.  Restabilire

Orice exonerare, liberare sau decontare de către BERD (fie cu privire la obligaţiile Societăţii sau ale Garantului, fie cu privire la orice garanţie pentru respectivele obligaţii sau în alt fel) va fi sub rezerva ca nicio garanţie furnizata Băncii cu privire la această Garanţie, nicioplată către BERD sau alta dispunere in favoarea BERD de catre Societate, Garant sau orice alta persoana in numele si pe seama Societatii sau a Garantului, nu va fi şi de anulata, redusa, pusa deoparte sau nu s-a dispus sa fie înapoiată conform oricărei hotărâri sau legi privitoare la faliment, lichidare, administrare, protecţie împotriva creditorilor în general sau insolvenţă sau din oricare alt motiv. Dacă orice astfel de garanţie, plată sau altă dispoziţie este în orice moment anulata, redusă, pusă deoparte sau s-a dispus a fi înapoiată într-un asemenea mod, atunci răspunderea Garantului conform prezentei Garanţii va continua sau va fi automat restabilită şi BERD va avea dreptul ulterior să execute silit prezenta Garanţie împotriva Garantului ca şi când exonerarea, liberarea, sau decontarea nu s-ar fi produs.
Secţiunea 4.06.  Plăţi şi Taxe

Toate sumele datorate Băncii în baza prezentei Garanţii vor fi plătite imediat la cerere fără nicio compensaţie, condiţie sau pretenţie corelativă de orice fel cu privire la acest cont deschis la respectivul sediu sau bancă, incluzând, fără limitare, contul BERD deschis la Trezoreria Statului Român, astfel cum BERD îl poate notifica pe Garant. Aceste plăţi vor fi libere şi nu vor fi afectate de niciun fel de deducere sau reţinere pentru sau în contul, oricăror taxe, impozite, comisioane sau speze de orice natură; cu toate acestea, în cazul în care datorită legii sau din alte motive Garantul este împiedicat să efectueze astfel de plăţi libere de astfel de deduceri sau reţineri, suma datorată conform prezentei Garanţii va fi majorată până la suma considerată necesară pentru a livra Băncii întreaga sumă pe care aceasta ar fi primit-o dacă respectiva plată ar fi fost efectuată liber de orice astfel de deduceri sau reţineri.

Secţiunea 4.07.  Obligativitatea Cererilor şi Notificărilor

Orice cerere, notificare sau certificat acordat de BERD care menţionează sumele datorate şi plătibile în baza sau în legătură cu orice prevedere din prezenta Garanţie, în lipsa unei erori evidente, va fi finală, concludentă şi obligatorie pentru Garant.

Secţiunea 4.08.  Costuri şi Cheltuieli

La cerere şi ca despăgubire integrala, Garantul va plăti BERD-ului cuantumul tuturor costurilor şi cheltuielilor (inclusiv cheltuielile legale şi din bugetul propriu şi orice taxă pe valoare adăugată aferentă acestor costuri şi cheltuieli) pe care BERD le suportă în legătură cu:

(a) orice amendament, modificare, completare, renunţare sau acord efectiv sau propus, în conformitate sau în legătură cu prezenta Garanţie;

(b) orice descărcare sau liberare a prezentei Garanţii;

(c) conservarea sau exercitarea (sau încercarea de conservare sau exercitare) şi executarea silită (sau încercarea de executare silită) a oricăror drepturi conform sau în legătură cu, prezenta Garanţie; şi
(d)
orice ştampilare sau înregistrare a prezentei Garanţii.

Secţiunea 4.09.  Compensaţie

BERD va avea dreptul, în măsura maximă permisă de lege, să compenseze orice obligaţie datorată de BERD Garantului, chiar dacă aceasta nu este scadentă, cu orice sumă datorată şi plătibilă la acel moment de către Garant în cadrul acestei Garanţii, chiar dacă BERD nu a solicitat plata de către Garant a sumei respective şi oricare ar fi valuta sau locul plăţii oricăreia dintre aceste sume. Dacă obligaţiile sunt exprimate în valute diferite, BERD poate converti oricare dintre obligaţii la cursul de schimb de pe piaţă în cadrul cursului normal al activităţii sale în scopul compensaţiei.
Secţiunea 4.10.  Despăgubiri Valutare

În cazul în care, conform oricărei legi sau reglementări aplicabile sau ca urmare a unei hotărâri judecătoreşti sau a unui ordin emis sau înregistrat împotriva Garantului, sau a lichidării Garantului sau, fără limitare din orice alt motiv, orice plată care ia naştere din sau este în legătură cu această Garanţie este efectuată sau urmează să fie satisfăcută într-o altă valută („valuta plăţii”) decât valuta în care este exprimată plata respectivă datorată conform sau în legătură cu prezenta Garanţie („valuta contractuală”), atunci, în măsura în care cuantumul plăţii primite în mod efectiv de BERD este mai mic decât suma datorată conform cu sau în legătură cu prezenta Garanţie atunci când este convertita în valută contractuală la cursul de schimb respectiv, Garantul va despăgubi BERD-ul pentru diferenţă, ca o obligaţie separată şi independentă. În scopul Secţiunii, „cursul de schimb” înseamnă cursul la care BERD poate să cumpere, potrivit practicii sale obişnuite, la data sau în jurul datei unei astfel de plăţi, valuta contractuală folosind valuta plăţii şi va ţine seama de (iar Garantul va răspunde pentru) orice costuri de schimb valutar inclusiv orice taxe sau impozite ocazionate de acest schimb.

Secţiunea 4.11.  Garanţie Suplimentară

Prezenta Garanţie este adiţională faţă de, şi nu va fi în niciunfel afectată de, sau cumulată cu, altă garanţie, drept sau remediu deţinut la acest moment sau ulterior de către BERD.
ARTICLE V - ASIGURĂRI ŞI GARANŢII; ANGAJAMENTE
Secţiunea 5.01.  Asigurări şi Garanţii ale Garantului

Garantul asigură şi garantează Băncii după cum urmează:

(a)
Garantul este un judeţ, care este organizat şi funcţionează în baza legislaţiei din România;
(b)
Garantul cunoaşte şi este de acord cu toate prevederile Contractului de Credit şi cu faptul că acordarea acestei Garanţii este în beneficiul său;
(c)
Garantul are capacitate deplină (i) de a încheia şi transmite prezenta Garanţie şi (ii) de a respecta prevederile, şi de a îndeplini toate obligaţiile sale reieşind din prezenta Garanţie;

(d)
Garantul a luat toate măsurile interne administrative necesare pentru autorizarea încheierii şi transmiterii prezentei Garanţii; toate notificările, certificatele şi celelalte documente în legătură cu această tranzacţie au fost legal semnate şi transmise, şi Garantul a obţinut toate autorizaţiile necesare pentru a se conforma prevederilor şi pentru a-şi îndeplini obligaţiile din prezenta Garanţie; prezenta Garanţie reprezintă obligaţiile legale, valabile şi angajante care pot fi executate împotriva Garantului conform termenilor acestuia;

(e)
încheierea şi executarea de către Garant a prezentei Garanţii nu încalcă şi nu va încălca sub niciun aspect (i) nicio lege sau reglementare a unei autorităţi sau al unui organ guvernamental sau oficial, sau (ii) documentele constitutive ale Garantului, sau (iii) nicio înţelegere, contract sau alt angajament la care Garantul este parte sau care este obligatoriu pentru Garant sau pentru oricare dintre activele sale;

(f)
toate avizele, licenţele, aprobările şi autorizaţiile (inclusiv autorizarea acestei Garanţii de către Comisia de Autorizare a Împrumuturilor Locale), necesare pentru încheierea, executarea, validitatea şi punerea în executare a prezentei Garanţii şi a tranzacţiilor prevăzute de aceasta au fost obţinute, sunt în vigoare şi produc efecte depline;

(g)
sub rezerva (i) înregistrării prezentei Garanţii în registrul datoriei publice locale ţinut în conformitate cu Legea Finanţelor Publice Locale  şi (ii) depunerii Acordului de Garantare la Ministerul Finanţelor Publice în termen de 10 zile de la încheierea sa, în conformitate cu Legea Finanţelor Publice Locale, pentru legalitatea, validitatea, punerea în executare sau admiterea ca probă a prezentei Garanţii nu este necesară nici înregistrarea, depunerea sau înscrierea acestei Garanţii sau a oricărui alt document în legătură cu această Garanţie la nicio instanţă sau autoritate din nicio jurisdicţie relevantă, nici plata unei taxe de timbru, de înregistrare sau a altei taxe similare pentru sau în legătură cu prezenta Garanţie;

(h)
în momentul de faţă nu are loc si nu se desfasoara, şi, după cunoştinţele sale, Garantul nu este ameninţat cu, nicio acţiune, proces, procedură, dispută sau litigiu împotriva sa şi nici nu subzistă vreo hotărâre judecătorească sau vreo despăgubire dată împotriva Garantului de vreo instanţă judecătorească, tribunal arbitral sau orice alt organ care, în orice caz, poate provoca o modificare negativă importantă asupra situaţiei (financiare sau de alt fel) a Garantului sau asupra capacităţii Garantului de a-şi îndeplini orice obligaţie conform prezentei Garanţii;

(i)
Garantul şi-a îndeplinit toate obligaţiile din cadrul tuturor contractelor la care este parte sau în cadrul cărora şi-a asumat obligaţii şi nu a avut loc şi nu continuă niciun Caz de Neîndeplinire a Obligaţiilor în legătură cu Garantul (sau un caz care, prin notificare sau prin trecerea unui termen sau prin altă condiţie aplicabilă poate reprezenta un Caz de Neîndeplinire a Obligaţiilor (astfel cum este definit în Contractul de Credit) cu privire la Garant) şi nicio astfel de neîndeplinire a obligaţiilor sau Caz de Neîndeplinire a Obligaţiilor (sau un astfel de caz) nu rezultă ca urmare a executării de către Garant a oricărora dintre obligaţiile sale din prezenta Garanţie;

(j)
obligaţiile Garantului conform prezentei Garanţii au rangul şi vor avea cel puţin rang egal (pari passu) faţă de toate celelalte cereri negarantate şi nesubordonate ale celorlalţi creditori ai săi, cu excepţia cererilor care au prioritate în mod obligatoriu conform legilor aplicabile societăţilor comerciale în general; 

(k)
ultimele conturi şi situaţii financiare ale Garantului (care au fost întocmite conform Standardelor Româneşti de Contabilitate pentru Sectorul Public) constituie o imagine reală şi exactă a stării financiare a Garantului la data pregătirii acestor conturi şi situaţii financiare, precum şi a rezultatelor operaţiunilor Garantului pentru anul încheiat la data la care aceste conturi şi declaraţii financiare au fost întocmite şi nu există niciun fel de obligaţii semnificative (condiţionale sau de alt tip) care să nu fi fost dezvăluite în totalitate sau reţinute în aceste conturi şi situaţii financiare; nu au existat modificări negative importante în starea financiară a Municipiului faţă de cele prezentate în conturile şi declaraţiile financiare în cauză; 
(l)
toate informaţiile financiare şi de altă natură furnizate de Garant în legătură cu negocierea prezentei Garanţii sau transmise către BERD conform prezentei Garanţii au fost reale şi exacte în momentul în care au fost date şi nu au existat alte fapte sau aspecte a căror omisiune ar fi putut determina ca declaraţiile sau informaţiile conţinute în prezenta Garanţie să inducă în eroare;

(m)
Garantul deţine 31.647 de acţiuni reprezentând 88,28 % din capitalul social emis al Societăţii; 
(n)
toate plăţile făcute sau care urmează să fie făcute de Garant în temeiul sau ca urmare a prezentei Garanţii pot fi efectuate libere de orice impozite sau taxe şi fără să le fie imputabile niciun fel de deduceri sau reţineri la sursă pentru sau în contul oricăror impozite sau taxe; si
(o)
asigurările şi garanţiile Societăţii prevăzute în Articolul II (Asigurări şi Garanţii) din Contractul de Credit au fost reale şi exacte la data la care au fost date şi vor fi reale şi exacte atunci când vor fi repetate sau considerate a fi repetate conform prevederilor Contractului de Credit.

Secţiunea 5.02.  Furnizarea de Informaţii

Garantul se angajează, atât timp cât Contractul de Credit este în vigoare sau orice sumă sau obligaţie rămâne scadentă şi plătibilă conform Contractului de Credit sau a prezentei Garanţii, să respecte în totalitate următoarele angajamente, în cazul în care BERD nu agreează altfel în scris:

(a) Garantul va trimite (sau va determina să fie trimise) către BERD următoarele:

(i)
De îndată ce sunt disponibile, dar nu mai târziu de:

(1)
1 aprilie al fiecărui an financiar al Garantului proiectul bugetului anual al Garantului pentru anul financiar în curs şi proiectul bugetului executat al Garantului pentru anul financiar imediat precedent,

(ii)
1 mai al fiecărui an bugetul anual al Garantului pentru anul financiar în curs şi versiunea executata a bugetului Garantului pentru anul financiar imediat precedent,

astfel cum fiecare buget este (i) în formatul cerut şi de altfel în conformitate cu cerinţele legale din România şi într-o formă acceptabilă pentru BERD; şi (ii) aprobat de Consiliul Judeţean.

(ii)
de îndată ce este posibil, dar în orice caz nu mai târziu de 120 de zile de la sfârşitul fiecărui anului financiar al Garantului două exemplare după situaţiile financiare pentru respectivul an financiar întocmite în conformitate cu Standardele Româneşti de Contabilitate pentru Sectorul Public şi acceptate şi certificate de departamentul de audit intern al Garantului;
(iii) 
de îndată ce este posibil, dar în orice caz, în termen 60 de zile după sfârşitul fiecărui semestru al fiecărui an financiar al Garantului două exemplare după conturile de execuţie bugetară consolidate şi situaţiile financiare consolidate pentru acest semestru întocmite în conformitate cu Standardele Româneşti de Contabilitate pentru Sectorul Public şi acceptate şi certificate de departamentul de audit intern al Garantului;

(iv)
de îndată ce sunt iniţiate (sau, după cunoştinţele Garantului, sunt iminente) litigii, procese arbitrale sau proceduri administrative care ar putea avea un efect semnificativ negativ asupra Garantului sau asupra oricăreia dintre Filialele acestuia, detalii despre acestea; şi
(v)
periodic şi la cerere, informaţii financiare suplimentare şi alte informaţii cu privire la Garant care ar putea fi cerute de BERD; 
(b) Garantul va notifica BERD în scris despre orice Caz de Neîndeplinire a Obligaţiilor cu privire la Garant (sau un caz care, prin notificare sau cu trecerea termenului sau altă condiţie aplicabilă, ar putea reprezenta un Caz de Neîndeplinire a Obligaţiilor cu privire la Garant) de îndata ce acestea se produc; şi
(c) Garantul va obţine şi va reînnoi în mod prompt şi periodic şi va furniza în mod prompt Băncii copii certificate de pe toate autorizaţiile, aprobările, avizele şi licenţele care ar putea fi cerute de orice lege sau reglementare aplicabilă pentru a permite Garantului să îşi îndeplinească obligaţiile din cadrul prezentei Garanţii sau cerute pentru validitatea sau punerea în executare a prezentei Garanţii, iar Garantul va respecta toate condiţiile specificate în documentele menţionate mai sus. 
Secţiunea 5.03.
Angajamente financiare
(a)
Rata de Acoperire a Serviciului Datoriei sau DSCR.  Garantul va menţine, în orice moment, un raport între (i) Excedentul Curent şi (ii) Serviciul Datoriei, de minimum 1,2 la 1. 


În înţelesul acestei Secţiuni:


(1)
„Excedent Curent" este definit ca diferenţa dintre veniturile curente (totalul veniturilor, altele decât veniturile din capital şi veniturile din finanţări) şi cheltuielile curente (toate cheltuielile curente, altele decât cheltuielile cu dobânzile); şi

(2)
„Serviciul Datoriei” înseamnă, pentru perioada relevantă, suma rambursărilor de capital şi a dobânzilor pentru perioada relevantă din cadrul tuturor creditelor scadente, inclusiv suma datorată Băncii şi altor creditori, şi garanţiile serviciului datoriei pentru care s-a obligat Garantul, calculate pe baza unei rate a dobânzii estimate egală cu ratele curente ale dobânzii.

(b)
Raportul dintre Datoria Totală/Venituri Eligibile. Garantul va menţine în orice moment un raport între (i) Datoria Totală, şi (ii) Veniturile Eligibile, de cel mult 0,3 la 1. În cadrul acestei Secţiuni:

(1)
„Datoria Totală”
înseamnă, cu privire la orice persoană, orice datorie a unei astfel de persoane pentru sau în legătură cu:


(1)
sume împrumutate;


(2)
orice sumă atrasă prin acceptare în cadrul oricărei facilităţi de credit acceptate;


(3)
orice sumă atrasă ca urmare a achiziţiei unui titlu de credit sau a emisiunii de obligaţiuni, bilete de bancă, titluri de creanţă, sau a altor instrumente similare;


(4)
valoarea oricăror datorii în legătură cu orice închiriere sau contract de cumpărare în rate care, potrivit Standardelor Româneşti de Contabilitate pentru Sectorul Public ar putea fi calificat drept finanţare sau leasing financiar;


(5)
creanţe vândute sau scontate (cu excepţia creanţelor care sunt vândute fără drept de regres);


(6)
orice sumă atrasă ca urmare a oricăror alte tranzacţii (incluzând orice contract forward de vânzare sau de cumpărare) având efect comercial de credit;


(7)
orice tranzacţie derivativă încheiată în vederea protejării împotriva, sau pentru câştigul din, fluctuaţii ale oricăror rate sau preţuri (şi, în scopul calculării valorii oricărei tranzacţii derivative, numai valorarea de piaţă va fi luată în considerare);


(8)
orice obligaţie de regres asumată în legătură cu o garanţie, despăgubire, obligaţiune, document de credit, scrisoare de credit sau alte instrumente emise de către o bancă sau de o instituţie financiară; 

(9)
valoarea oricărei obligaţii în legătură cu orice garanţie sau despăgubire pentru oricare dintre punctele la care se face referire în paragrafele (1) până la (8) de mai sus.
(2)
„Legea Finanţelor Publice Locale” înseamnă Legea nr. 273 din 29 iunie 2006 privind finanţele publice locale, astfel cum a fost modificată; şi
(3)
„Venituri Eligibile" va avea înţelesul stipulat în Articolul 63(4) din Legea Finanţelor Publice Locale.
(c)
Raportul dintre Datoria Totală/Excedentul Curent. Garantul va menţine în orice moment un raport între (i) Datoria Totală, şi (ii) Excedentul Curent, de cel mult 4,5 la 1.
ARTICOLUL VI - DIVERSE
Secţiunea 6.01.  Notificări

Orice notificare, cerere, solicitare sau altă corespondenţă care urmează să fie efectuată conform prezentei Garanţii adresată BERD sau Garantului va fi în scris. Orice asemenea notificare, cerere, solicitare sau altă corespondenţă se va considera efectuată atunci când este transmisă personal, prin poştă aeriană, prin telex sau fax, părţii căreia trebuie sau este permis a fi transmisă sau efectuată, la adresa părţii specificate mai jos sau la orice altă adresă specificată prin notificarea părţii care efectuează sau transmite notificarea, cererea, solicitarea sau corespondenţa.  
Pentru Garant:


Judeţul Bistriţa Năsăud
Bistrita, Piata Petru Rares, nr. 1 
În atenţia: Liviu-Mihai Rusu, Presedinte


Fax:
0263 - 214750



Pentru BERD:

Banca Europeană pentru Reconstrucţie şi Dezvoltare
One Exchange Square

London EC2A 2JN

United Kingdom

În atenţia:
Operation Administration Unit

Fax:

+44-20-7338-6100

Secţiunea 6.02.  Limba Engleză

Toate documentele care vor fi furnizate şi toată corespondenţa în baza prezentei Garanţii vor fi în limba engleză sau, dacă sunt în altă limbă, vor fi însoţite de o traducere în engleză certificată de Garant, traducere care va prevala în relaţiile dintre Garant şi BERD.

Secţiunea 6.03.  Drepturi, Remedii şi Renunţări
(a)
Drepturile şi remediile BERD cu privire la orice declaraţie falsă sau cu privire la încălcarea unei garanţii de către Garant nu vor fi afectate de nicio investigaţie efectuată de sau în numele BERD cu privire la activitatea Garantului sau a Societăţii, de încheierea sau executarea prezentei Garanţii sau de orice alt act sau fapt care ar putea fi întreprinse de către sau în numele BERD cu privire la prezenta Garanţie şi care ar putea afecta, cu excepţia acestei Secţiune, aceste drepturi sau remedii.

(b)
Nicio acţiune şi nicio întârziere în exercitarea şi nicio omisiune privind exercitarea oricărui drept, puteri sau remediu la care BERD este îndreptăţită în cazul neîndeplinirii unor obligaţii din prezentul Contract sau din orice alt contract nu va aduce atingere respectivului drept, puteri sau remediu, şi nu va fi interpretată ca o renunţare la respectiva obligaţie sau precum o consimţire a neîndeplinirii respectivei obligaţii. Nicio exercitarea singulară sau parţială a unui astfel de drept, puteri sau remediu nu va împiedica orice altă sau subsecventa exercitare a acestora sau exercitarea oricărui alt drept, puteri sau remediu. Nicio acţiune a BERD cu privire la orice neîndeplinire a unei obligaţii, sau consimţirea la neîndeplinirea respectivei obligaţii, nu va afecta sau prejudicia orice alt drept, putere sau remediu al BERD cu privire la orice altă neîndeplinire a unor obligaţii.

(c)
Drepturile şi remediile prevăzute în prezenta Garanţie şi în celelalte Contracte de Finanţare sunt cumulative şi nu exclud orice alte drepturi sau remedii, prevăzute de legea aplicabilă sau în orice alt mod.

Secţiunea 6.04.  Legea Contractului

Prezenta Garanţie va fi guvernată de şi interpretată în conformitate cu legea engleză. Orice obligaţii necontractuale reieşind din sau în legătură cu prezenta Garanţie vor fi guvernate de, şi interpretate în conformitate cu, legea engleză. 
Secţiunea 6.05.  Arbitraj şi Jurisdicţie
(a)
Orice dispută, controversă sau pretenţie care ia naştere sau este în legătură cu (1) această Garanţie, (2) încălcarea, rezilierea sau invalidarea acestuia sau (3) orice obligaţii necontractuale reieşind din sau în legătură cu prezenta Garanţie vor fi soluţionate prin arbitraj, în conformitate cu Regulamentul de Arbitraj UNCITRAL, astfel cum este acesta în vigoare în acest moment. Va fi numit un singur arbitru, iar autoritatea ce va numi arbitrul va fi CIAL (Curtea Internaţională de Arbitraj din Londra). Arbitrajul se va desfăşura în Londra, Anglia, şi pe parcursul procedurilor de arbitraj se va folosi limba engleză. Prin prezentul Acord, părţile renunţă la orice drepturi, în baza Legii Arbitrajului din 1996, de a ataca hotărârea arbitrală la instanţele din Marea Britanie, sau de a cere pre-stabilirea unei legi aplicabile de către instanţele din Londra. Tribunalul arbitral nu este autorizat să acorde, şi Împrumutatul este de acord că nu este autorizat să ia sau să solicite de la nicio autoritate judiciară, vreo măsura procedurală provizorie sau degrevare, indiferent de orice prevedere în sens contrar din Regulamentul de Arbitraj UNCITRAL. Tribunalul arbitral va avea autoritatea să ia în considerare şi să includă în procedurile, deciziile şi hotărârile sale orice altă dispută prezentată de BERD (şi nu de o altă parte), în măsura în care disputa respectivă ia naştere dintr-un Contract de Finanţare, dar, sub rezerva celor prevăzute mai sus, nicio altă parte şi nicio altă dispută nu va putea fi inclusă în procedurile arbitrale sau conexată cu acestea. În orice proceduri arbitrale, certificatul BERD privind orice sumă datorată BERD în cadrul oricărui Contract de Finanţare va constitui o dovadă prima facie pentru suma respectivă.
(b)
Independent de prevederile Secţiunii 6.05(a), prezenta  Garanţie şi celelalte Contracte de Finanţare şi orice drepturi ale BERD care iau naştere din sau sunt în legătură cu prezenta Garanţie sau cu orice alt Contract de Finanţare pot fi puse în executare, la alegerea BERD, la instanţele din România sau la alte instanţe care au jurisdicţie. Prin prezentul Acord, Garantul este de acord, în beneficiul BERD, cu jurisdicţia alternativă a instanţelor din Marea Britanie pentru toate disputele, controversele sau alte neînţelegeri care iau naştere sau sunt în legătură cu prezentul Acord sau cu un Contract de Finanţare sau în legătură cu încălcarea, rezilierea sau invalidarea acestora. În mod irevocabil, Garantul desemnează, numeşte şi împuterniceşte pe [__________] la sediul său social (care la data acestei Garanţii va fi la următoarea adresă [__________], Londra, Anglia) să acţioneze ca agent autorizat al său ca să primească corespondenţa ce ţine de proces şi orice altă citaţie pe teritoriul Angliei în scopul oricărei acţiuni intentate sau acte de procedură iniţiată de BERD cu privire la orice Contract de Finanţare. Dacă un agent de procese nu îl notifică pe Garant în legătură cu procesul, acest fapt nu va anula procesul respectiv. Prin prezenta Garanţie, Garantul este irevocabil de acord ca citarea la procese sau orice alte comunicări de acte procedurale efectuate de către instanţă să se facă prin transmiterea prin poşta aeriană recomandată, cu taxele poştale plătite în avans, la adresa Garantului specificată aici. Garantul este de acord şi se angajează ca, pe întreaga perioadă cât are obligaţii în cadrul acestei Garanţii, să menţină un agent procedural, care va primi notificările cu privire la procese şi orice alte citaţii pentru instanţele din Anglia privind orice acţiune în instanţă sau acte de procedură introduse de BERD cu privire la un Contract de Finanţare şi va informa în permanenţă BERD despre identitatea şi sediul agentului. Niciuna din prevederile de aici nu va aduce atingere dreptului BERD de a începe o acţiune în justiţie sau acte de procedură împotriva Garantului de orice manieră care este în conformitate cu legislaţia din orice jurisdicţie competentă. Orice acţiune în justiţie sau procedură iniţiată de BERD în una sau mai multe jurisdicţii nu va afecta dreptul BERD de a introduce o acţiune sau acte de procedură în orice altă jurisdicţie, fie în acelaşi timp, fie nu. Garantul renunţă în mod expres la orice obiecţie pe care ar putea-o avea în acest moment sau după semnarea prezentului Acord, indiferent de motive, privind stabilirea jurisdicţiei competente pentru acţiuni în instanţă sau acte de procedură şi la orice reclamaţie pe care ar putea-o avea în acest moment sau după semnarea prezentei Garanţii referitoare la introducerea acţiunii sau la acte de procedură efectuate de o instanţă necompetentă.

Secţiunea 6.06.  Privilegii şi Imunităţi ale BERD

Nicio prevedere din prezenta Garanţie nu va fi interpretată ca o renunţare, repudiere sau orice altă formă de modificare a imunităţilor, privilegiilor sau excepţiilor acordate BERD conform Acordului de Înfiinţare a Băncii Europene pentru Reconstrucţie şi Dezvoltare, convenţiilor internaţionale sau conform oricăror alte legi aplicabile. Independent de cele de mai sus, BERD a subscris expres la procedura de arbitraj potrivit Secţiunii 6.05(a) şi prin urmare şi fără a prejudicia alte imunităţi şi privilegii proprii (inclusiv, fără limitare, inviolabilitatea arhivelor sale), recunoaşte că nu beneficiază de imunitate în ceea ce priveşte urmărirea şi procesele juridice conform articolului 5(2) din Instrumentul Statutar 1991, Nr. 757 (Banca Europeană pentru Reconstrucţie şi Dezvoltare (Imunităţi şi Privilegii) Ordinul 1991), sau orice alte asemenea prevederi conform legii engleze, privind executarea unei hotărâri judecătoreşti împotriva ei, ca rezultat al subscrierii ei exprese la procedura de arbitraj, potrivit Secţiunii 6.05(a).

Secţiunea 6.07.  Renunţarea la Imunitatea de Stat

Garantul asigură şi garantează că prezenta Garanţie şi suportarea de către Garant a obligaţiilor conform prezentei Garanţii este un act mai degrabă comercial decât public sau guvernamental şi, prin urmare, Garantul nu are dreptul să ceară imunitate cu privire la niciun act de procedură referitor la persoana sa sau oricare din activele sale invocând motive de suveranitate sau alte motive în baza unor legi sau în orice jurisdicţie unde a fost intentată o acţiune în justiţie privind punerea în executare a oricăreia din obligaţiile sale izvorând din sau fiind în legătură cu prezenta Garanţie. În măsura în care Garantul sau oricare din activele sale a dobândit sau poate dobândi, după data prezentului Contract, dreptul la imunitate faţă de exercitarea drepturilor de compensaţie, faţă de actele de procedură, actele de sechestru asigurător, alte forme de sechestru sau de executare a sentinţei pe motiv de suveranitate sau altfel, prin prezentul Acord Garantul renunţă irevocabil la orice astfel de drepturi la imunitate cu privire la obligaţiile sale care iau naştere sau sunt în legătură cu prezenta Garanţie.

Secţiunea 6.08.  Succesori şi Cesionari; Drepturi ale Terţilor
(a)
Prezenta Garanţie va fi obligatorie din punct de vedere juridic şi va fi în beneficiul succesorilor şi cesionarilor legali ai părţilor contractante, cu precizarea că Garantul nu poate cesiona sau transfera în orice alt mod drepturile şi obligaţiile sale izvorând din prezenta Garanţie sau nu poate încheia nicio tranzacţie care ar avea ca urmare transferul respectivelor drepturi şi obligaţii la altă persoană.

(b)
BERD poate vinde, transfera, cesiona, nova sau dispune în orice alt mod de toate sau o parte din drepturile şi obligaţiile sale din prezenta Garanţie şi din celelalte Contracte de Finanţare, fără acordul Garantului.

(c)
Cu excepţia celor prevăzute în Secţiunea 6.08(a) sau 6.08(b), niciun termen al prezentei Garanţii nu este menit să fie pus în executare de niciun terţ.

Secţiunea 6.09.  Informări

BERD poate pune la dispoziţie documente, informaţii şi alte date cu privire la Garant şi această tranzacţia (inclusiv, fără limitare, copii ale acestei Garanţi), după cum consideră potrivit BERD, atunci când este vorba de un litigiu în care este implicat Garantul sau Societatea, în scopul conservării sau punerii în executare a drepturilor BERD din cadrul Contractului de Finanţare sau în scopul încasării oricăror sume datorate de BERD sau în legătură cu orice Participaţie propusă sau orice altă propunere de vânzare, transfer, cesionare, novaţie sau alt mod de înstrăinare prevăzut în Secţiunea 6.08.

Secţiunea 6.10.  Nulitate Parţială

Dacă în orice moment oricare sau mai multe prevederi din prezenta Garanţie este sau devine nulă, ilegală sau nu poate fi pusă în executare în orice privinţă conform oricărei legi sau regulament, valabilitatea, legalitatea şi caracterul executoriu al restului prevederilor prezentei Garanţii nu vor fi afectate în niciun fel sau afectate negativ de acestea.

Secţiunea 6.11.  Exemplare

Prezentul Contract poate fi semnat în mai multe exemplare, care vor fi considerate originale şi care vor constitui unul şi acelaşi contract.

Secţiunea 6.12.
Încetare 


Prezenta Garanţie va fi considerat încetată (cu excepţia pretenţiilor acumulate) la prima dată, la care fiecare din următoarele condiţii au fost sau rămân întrunite, astfel cum respectiva dată va fi notificată Garantului în scris de către BERD:

(a) Creditul a fost achitat integral; şi
(b) Societatea a demonstrat în baza Situaţiilor Financiare Auditate pe doi (2) Ani Financiari consecutivi că a respectat următorii indicatori financiari:

(1) raportul dintre (i) Suma Disponibilă pentru Serviciul Datoriei pentru cele 12 luni anterioare datei de calcul şi (2) suma rambursărilor din capital şi dobânda plătită pentru întreaga Datorie Financiară Scadentă sau acumulată această perioadă, de nu mai puţin de 1,2 la 1;
(2) raportul dintre (i) Recuperările de la Clienţi şi (ii) Totalul Veniturilor să nu fie mai mic de (i) 85% (pe parcursul Anului Financiar 2012 şi a Anului Financiar 2013) şi (ii) 90% (începând cu data Anului Financiar 2014 şi după acest moment); şi
(3) raportul dintre (i) Datorie Financiară şi (ii) EBITDA de cel mult de 4,5 la 1.
În scopurile prezentei Secţiuni: „Suma Disponibilă pentru Serviciul Datoriei”, „Recuperările de la Clienţi”, „Totalul Veniturilor”, „Datorie Financiară” şi „EBITDA” vor avea înţelesul definit în Contractul de Credit. 
Termenii din această Secţiune care au un înţeles definit de IFRS vor avea de asemenea înţelesul respectiv în scopul acestei Secţiuni.
Secţiunea 6.13.
Limba Contractului

Sub rezerva Secţiunii 6.11, această Garanţie va fi executată în şase (6) exemplare originale, trei (3) dintre exemplare originale vor fi în limba engleză, două (2) exemplare originale vor fi pentru BERD şi unul (1) va fi pentru Garant, şi trei (3) dintre exemplarele originale vor fi în limba română, două (2) exemplare originale vor fi pentru BERD şi unul (1) va fi pentru Garant. În cazul oricărei discrepanţe sau neconcordanţe între versiunea în limba engleză şi versiunea în limba română a prezentei Garanţii, termenii din versiunile în limba engleză vor prevala în relaţiile dintre părţile la prezenta Garanţie.

CA MĂRTURIE LA CELE DE MAI SUS, părţile contractante au dispus semnarea şi transmiterea prezentei Garanţii precum Contract, în numele lor, prin reprezentanţii lor legal autorizaţi la data menţionată de prima pagină.

în prezenţa:
Semnătura martorului:

Numele Martorului:

Adresa Martorului:

Profesia Martorului:


	


	SEMNAT precum CONTRACT de către BANCA EUROPEANĂ PENTRU RECONSTRUCŢIE ŞI DEZVOLTARE acţionând prin:

[nume]

[funcţie]

	


